లూధియానా : కాంగ్రెస్ పార్టీ ఉపాధ్యక్షుడు రాహుల్ గాంధీకి ఆ పార్టీ నేత నవజ్యోత్ సింగ్ సిద్ధు వెన్నుదన్నుగా నిలిచారు. రాహుల్ గాంధీకి విశేష రాజకీయ నేపథ్యం ఉందని అన్నారు. ఈ విషయాన్ని తాను గతంలో కూడా చెప్పానని, రాహుల్ ఇప్పుడు చాలా పరిణతి చెందిన నేతగా ఎదిగారని శనివారంనాడు మీడియాతో మాట్లాడుతూ అన్నారు. రాహుల్ వంటి విశేష రాజకీయ నేపథ్యం ఉన్న వ్యక్తి నాయకత్వం దేశానికి ఇప్పుడు చాలా అవసరమని పేర్కొన్నారు. గత వారంలో కాంగ్రెస్ పార్టీ అధ్యక్ష ఎన్నిక ప్రక్రియను మహారాష్ట్ర కాంగ్రెస్ సెక్రటరీ షెహజాద్ పూనవాలా ప్రశ్నించిన నేపథ్యంలో సిద్ధు వ్యాఖ్యలు ప్రాధాన్యం సంతరించుకున్నాయి. కాంగ్రెస్ అధ్యక్ష ప్రక్రియ కేవలం ఎంపిక ప్రక్రియ మాత్రమేనని, రిగ్గింగ్ వ్యవహారమని షెహజాద్ గత వారంలో వ్యాఖ్యానించారు. దీనిని సిద్ధూ తోసిపుచ్చుతూ, రాహుల్ నాయకత్వం దేశానికి ఇప్పుడు చాలా అవసరమని అన్నారు.
ludhiana : congress party upaadhyakshudu rahul gaandheeki aa party netha navajyot sing siddhu vennudannugaa nilichaaru. rahul gaandheeki visesha rajakeeya nepathyam undani annaru. ee vishayaanni taanu gatamlo kuudaa cheppaanani, rahul ippudu chala parinati chendina nethagaa edigaarani sanivaaramnaadu meediatho maatlaadutuu annaru. rahul vanti visesha rajakeeya nepathyam unna vyakti naayakatvam deshaniki ippudu chala avasaramani perkonnaru. gatha vaaramlo congress party adhyaksha ennika prakriyanu maharashtra congress secretery shehjad poonavala prasninchina nepathyamlo siddhu vyaakhyalu praadhaanyam santarinchukunnaayi. congress adhyaksha prakriya kevalam empika prakriya matramenani, rigging vyavahaaramani shehjad gatha vaaramlo vyaakhyaaninchaaru. deenini siddhuu tosipuchutuu, rahul naayakatvam deshaniki ippudu chala avasaramani annaru.